WGE ปิดเทรดวันแรกหลุดจอง 14% เหลือ 1.98 บ.
WGE ปิดเทรดวันแรกหลุดจอง 14% เหลือ 1.98 บ. ลบ 0.32 บาท จากราคาขาย IPO ที่ 2.30 บาท สูงสุดที่ 2.54 บาท ต่ำสุดที่ 1.98 บาท ด้วยมูลค่าซื้อขาย 492.01 ล้านบาท
WGE ปิดเทรดวันแรกหลุดจอง 14% เหลือ 1.98 บ. ลบ 0.32 บาท จากราคาขาย IPO ที่ 2.30 บาท สูงสุดที่ 2.54 บาท ต่ำสุดที่ 1.98 บาท ด้วยมูลค่าซื้อขาย 492.01 ล้านบาท
3 พ.ย. 2563

ผู้สื่อข่าวรายงานว่า ราคาหุ้น บริษัท เวล เกรด เอ็นจิเนียริ่ง จำกัด (มหาชน) หรือ WGE ปิดเทรดวันแรกที่ระดับ 1.98 บาท ลบ 0.32 บาท หรือ 13.91% จากราคาขาย IPO ที่ 2.30 บาท สูงสุดที่ 2.54 บาท ต่ำสุดที่ 1.98 บาท ด้วยมูลค่าซื้อขาย 492.01 ล้านบาท
ทั้งนี้ บล.เมย์แบงก์ กิมเอ็ง (ประเทศไทย) ระบุ;jk ราคาเสนอขาย 2.30 บาท คิด P/E (LTM) เพียง 13.53 เท่า เทียบกับกลุ่มรับเหมาก่อสร้างที่มีค่า P/E สูงถึง 32 เท่า แต่มีค่า P/BV ที่สูง 2.12 เท่าเทียบกับ P/BV ของกลุ่มรับเหมาเท่ากับ 0.86 เท่า ถ้าหากสมมติใช้ราคาเหมาะสมเป็นค่าเฉลี่ยของ P/E กับ P/BV ของกลุ่มรับเหมาก่อสร้าง จะได้เท่ากับ 3.20 บาท ทั้งนี้การเสนอขายหุ้น IPO ของ WGE ไม่มีการเสนอขายให้ผู้จองซื้อรายย่อยหรือประชาชนทั่วไป
โดย WGE ประกอบธุรกิจให้บริการรับเหมาก่อสร้างอาคารและสิ่งปลูกสร้าง ทั้งงานภาครัฐและเอกชน ครอบคลุมถึงงานวิศวกรรมโยธา งานระบบวิศวกรรมอาคาร งานภูมิสถาปัตย์ รวมไปถึงงานก่อสร้างงานระบบสาธารณูปโภคตามแบบที่ลูกค้ากำหนด ได้แก่ งานก่อสร้างประเภทโรงพยาบาล ห้างสรรพสินค้า หรือคอมมูนิตี้มอลล์ คอนโดมิเนียมแนวราบและแนวสูง อาคารสำนักงาน และโรงงานอุตสาหกรรม
สำหรับยอดรายได้ในปี 2560-2562 มีการเติบโตดี 22% CAGR สู่ระดับ 1,507 ล้านบาท และมีกำไรสุทธิที่เติบโต 34% CAGR สู่ระดับ 115 ล้านบาท แต่ 6 เดือนแรกของปี 2563 ผลประกอบการชะลอตัวลง จากลูกค้าชะลอแผนงานก่อสร้าง และผลกระทบจากโควิด-19